Ma, seun kry borgtog in Groblersdal-moordsaakRaymond Papapavlou (Foto: Facebook) Die ma en seun wat ook in in verband met die moord op Raymond Papapavlou in hegtenis geneem is, is op borgtog van R2 500 elk vrygelaat. Paulinah Mamolope Tseka en Calvin Tseka sal na verwagting later vanjaar saam met Papapavlou se vrou, Simone, en dié se destydse minnares, Patricia Ray Lee Smith, verhoor word. Die bykomende verdagtes is verlede week in hegtenis geneem en word daarvan beskuldig dat hulle ook ŉ aandeel in Papapavlou se moord gehad het. Die 28-jarige plaasvoorman is in Oktober 2020 in sy huis op ŉ plaas tussen Groblersdal en Stofberg in Limpopo doodgeskiet. Simone en Smith word daarvan beskuldig dat hulle saamgesweer het om Papapavlou te vermoor en dit soos ŉ moontlike plaasaanval te laat lyk. Hulle was glo ten tyde van die moord in ŉ romantiese verhouding betrokke. Lees al Maroela Media se vorige berigte oor saak hier.